
     REPUBLIKA HRVATSKA
     TRGOVAČKI SUD U OSIJEKU                                                                                   3 St-567/18-10       
                                                                      

U  I M E  R E P U B L I K E  H R V A T S K E 
               R J E Š E N J E 


	RGOVAČKI SUD U OSIJEKU, po sucu Gordani Njari, u stečajnom predmetu povodom prijedloga FINANCIJSKE AGENCIJE, OIB 85821130368, Regionalni centar Zagreb, Trg svibanjskih žrtava 1995. 1, Zagreb za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461, dana 15. listopada 2018.


r i j e š i o   j e


1. OBUSTAVLJA SE postupak radi utvrđivanja pretpostavki za otvaranje stečajnog postupka (prethodni postupak) nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461.   

1. Odbacuje se prijedlog za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461.   


Obrazloženje

FINA Regionalni centar Zagreb je 24. kolovoza 2017. dostavila Trgovačkom sudu u Zagrebu prijedlog za otvaranje stečajnog postupka nad dužnikom DVA PAPIRA d.o.o. Zagreb, Glogovečka 4, OIB 00567201959, MBS 080664461, Klasa: 110-07/17-01/04, Ur.broj: 04-06-17-4249.

Temeljem rješenja Visokog trgovačkog suda RH u Zagrebu broj 31-Su-236/18-3 od 9. ožujka 2018. je određen Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet dana 10. travnja 2018. na daljnji postupak. 

U prijedlogu FINA navodi da na dan 18. kolovoza 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 16.171,77 kn, u koji iznos je uračunata kamata i naknada FINE za provedbu ovrhe na novčanim sredstvima dužnika, te da na dan l8. kolovoz 2017. dužnik u Jedinstvenom registru računa ima otvoren račun i oročena novčana sredstva: HR2324840081104790165 Raiffeisenbank Austria d.d. i da ima jednog zaposlenog djelatnika.



	U smislu članka 5. Stečajnog zakona (Narodne novine 71/15 i 104/17) stečajni postupak se može otvoriti ako sud utvrdi postojanje stečajnog razloga. Stečajni razlozi su: nesposobnost za plaćanje i prezaduženost. 

Nad dužnikom je pokrenut prethodni postupak radi utvrđivanja uvjeta za otvaranje stečajnog postupka, tijekom kojeg je za privremenog stečajnog upravitelja imenovan Mijo Rončević, Osijek, Vj. I. Meštrovića 74,  sa zadatkom da ispita postojanje stečajnih razloga, mogu li se imovinom dužnika pokriti troškovi stečajnog postupka, te kakvi su izgledi za nastavak poslovanja dužnika. 

	Podneskom zaprimljenim kod ovog suda 12. listopada 2018. stečajni upravitelj je izvijestio sud da ga je zakonski zastupnik stečajnog dužnika izvijestio da je u potpunosti izmirio sve evidentirane neizvršene obveze te je u privitku dostavio potvrdu FINE od 11. listopada 2018. iz koje je razvidno da na dan pisanja potvrde  na računima i novčanim sredstvima dužnika je evidentirano 0 dana neprekidne blokade odnosno ukupno 180 dana blokade u prethodnih 6 mjeseci zbog nepodmirenih osnova za plaćanje evidentiranih u očevidniku redoslijeda osnova za plaćanje, te da nepodmirene obveze na dan izdavanja potvrde iznose 0,00 kn.

Budući je dužnik do završetka prethodnog postupka postao sposoban za plaćanje valjalo je obustaviti prethodni postupak i odbaciti prijedlog za otvaranje stečajnog postupka sukladno odredbi čl. 128. st. 9. Stečajnog zakona kao što je to u izreci rješenja. 


U Osijeku 15. listopada 2018.       

ZAPISNIČAR                                                                                               S U D A C 
Sanja Ban                                                                                                    Gordana Njari   

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.(čl. 19. st. 1 SZ-a)


DNA
1. Predlagatelj - FINA 
1. Dužnik - DVA PAPIRA d.o.o. Zagreb, Glogovečka 4, OIB 00567201959, MBS 080664461.   
1. Privremeni stečajni upravitelj Mijo Rončević, Osijek                
1. Zakonski zastupnik dužnika Marko Šlopar, Zagreb, Glogovečka 4                            
1. e-oglasna ploča suda
1. Riješeno obustavom                        
1. k 15.10.

